שיחה:שודדי התיבה האבודה

message: <הועבר משיחת משתמש:יובל מדר>
replies: text: שתי שאלות:

text: א. ערך שהיה קצרמר למשך הרבה זמן מקבל תקציר עלילה סביר בהחלט, אז יום אחרי זה אתה בא והופך הכל? מקסימום תוסיף קצת, אבל לשנות את כל הטקסט? מילא היית כותב את עלילת כל הסרט, אבל כתבת רק על חלקו. וחוץ מזה, תקציר עלילה לא צריך להיות מפורט כל כך, תשאיר משהו לסרט עצמו.

text: ב. למה מחקת את החלק של מאפייני הסדרה?
אסף ברקת 18:38, 22 בדצמבר 2006 (IST)
replies: text: :האם אתה היית הכותב האלמוני? אם כן, צר לי אבל המאמר נכתב בצורה בעייתית מבחינת ניסוחו ומבחינת הכתיבה הבלתי אנציקלופדית שאפיינה אותו. אתן רק דוגמאות בודדות, ראשית, הכותב חזר וציין שהסרט מלא בסצינות "דוחות", שזה תיאור דעה בלתי אובייקטיבי להפליא שלא הולם אנציקלופדיה. (וגם הטענה לאלימות יוצאת דופן בסרט, שהיא טענה מעט יותר אובייקטיבית, היא טענה הדורשת ביסוס. אני, למשל, לא מאמין שהסרט הזה אלים יותר מהסרט הקולנועי הממוצע) הכותב ממשיך ומנתח את הסרט ומציג טענות בלתי מבוססות ביחס להתרחשות הסרט הנובעות מפירושו האישי למתרחש בסרט. (כדוגמא ניתן להראות את כך שהכותב הסביר שהנאצים מצאו את מותם כיוון שהיו "רעים, חמדנים, וניסוי לתפוס את מקומו של האל" - לא ברור לי כיצד הנאצים ניסו לתפוס את מקומו של האל בסרט, ואישית אני הסברתי את הטבח בנקמתו של האל על השואה שהחלה כבר במקביל לעלילת הסרט)

text: :הערות נוספות: בנוגע לאורך תיאור העלילה, אני מוצא שתיאור עלילה רחב במקום בתיאור סרט (כל עוד הוא לא מפורט מדי) - אני מאמין שהתיאור המופיע בערך האנגלי המקביל הוא באורך אופטימלי. (וניסיתי לעקוב אחר מבנהו בכתיבתי) בנוגע למאפייני הסרט, הסרתי אותם משתי סיבות: הראשונה היא שגם הם היו כתובים בצורה גרועה (קפיצות טרזן?! אינדיאנה ג'ונס משכיל בכל מה שיכול להביא לו תועלת? אנחנו יודעים משהו על מערכות היחסים של אינדיאנה ג'ונס מחוץ לסרטים ועל הסיבות לכשלונן? ותיאור דמותו של אינדיאנה ג'ונס ממילא לא צריך להכתב בערך על הסרטים אלא בערך על הדמות. כמובן, יש הערות נוספות אבל אני באמת מנסה לקצר) ושנית, בלי קשר לאיכות התיאור, מאפיינים כאלה אין מקומם בערכי אחד מסרטי הסדרה אלא בערך העוסק בסדרה כולה. (ויש להעיר, אגב, שהמאפיינים לא מאפיינים רק את סדרת הסרטים אלא גם מוצרים אחרים הקשורים לאינדיאנה ג'ונס - משחקי המחשב, למשל) אני חושב שעניתי על הכל. יובל מדר 02:02, 23 בדצמבר 2006 (IST)
replies: text: ::תודה על תשובתך. ראשית, בלי קשר למה שכתבתי, לפני שאתה מוחק קטע כל כך ארוך של טקסט, שמי שכתב אותו השקיע מחשבה וזמן בכתיבתו, אולי תציע הצעות לשינוי ושיפור. זה יחסוך הרבה עגמת נפש. יש אנשים מנוסים פחות ממך בכתיבת ערכים לויקי, אבל זה לא אומר שצריך לפסול אותם לחלוטין.

text: ::לגבי עלילת הסרט, אני חולק על הבעייתיות שהצבעת עליה. לא כתבתי בשום מקום שהסרט אלים בצורה יוצאת דופן, אלא רק שיש בו זוועה גראפית עשירה, ניסוח אובייקטיבי בהחלט ותואם לגמרי את רוח הסרט. לגבי ניתוח הסרט, כמו כל יצירת אמנות, אפשר ורצוי לנתח את העומד מאחוריה. הנאצים נענשו על כך שניסו לרתום את אלוהים למשימתם, ובלוק נענש על חמדנותו. ההסבר שלך על השואה לא יכול להיות נכון, כי ההשמדה ההמונית של יהודי אירופה החלה רק בשנות ה-40, ובכל מקרה, אין שום אזכור לכך בסרט. בכל מקרה, תקציר העלילה היה כתוב בצורה טובה ועד סופו, ואתה מחקת אותו, וכתבת במקום תקציר ארוך מדי המקיף רק את חלקו של הסרט, וזה לא היה במקום.

text: ::לגבי החלק של מאפייני הסדרה, אני מסכים שעדיף להעביר אותו לערך אחר, כולל יותר, אבל לא למחוק אותו באדישות כזאת.אסף ברקת 11:59, 23 בדצמבר 2006 (IST)
thread_title:  בנוגע לשכתוב 

message: הערך כולל רק את תיאור העלילה, ואין אף מילה על יצירת הסרט, שחקנים, הצלחה מסחרית, ועוד. קלונימוס - שיחה 13:22, 26 בדצמבר 2011 (IST)
thread_title:  תבנית השלמה